smcproject/ml-wiki-sentences huggingface dataset:
നൂറിലേറെ നോവലുകൾ, 30 കവിതാസമാഹാരങ്ങൾ, 10 യാത്രാവിവരണങ്ങൾ എന്നിവ അവയിൽ ഉൾപ്പെടുന്നു.
നീൽ ലോഹിത് , സനാഥൻ പഥക് , നീൽ ഉപാധ്യായ് എന്നിവ ഇദ്ദേഹത്തിന്റെ തൂലികാ നാമങ്ങളാണ്.
സാഹിത്യ അക്കാദമി പുരസ്‌കാരം, ആനന്ദ പുരസ്‌കാരം, ഹിന്ദു ലിറ്റററി പ്രൈസ് എന്നിവ ഉൾപ്പെടെ നിരവധി അംഗീകാരങ്ങൾ ഇദ്ദേഹത്തിന് ലഭിച്ചിട്ടുണ്ട്.
സെയ് സൊമൊയ് (പോയ കാലം) എന്ന ചരിത്ര നോവലിന് 1985ലെ കേന്ദ്ര സാഹിത്യ അക്കാദമി അവാർഡും 1972ലെയും 1979ലെയും ആനന്ദ പുരസ്‌കാർ , 1982ലെ ബങ്കിം പുരസ്‌കാർ , പ്രഥം ആലോ എന്ന നോവലിന് 2004ൽ സരസ്വതി സമ്മാനും ലഭിച്ചു.
1965 ലാണ് അദ്ദേഹം തന്റെ ആദ്യ നോവൽ 'ആത്മ പ്രകാശ്' (ആത്മപ്രകാശനം) എഴുതുന്നത്.
ബംഗാളിലെ വിഖ്യാതമായ ദേശ് പത്രികയിലായിരുന്നു ഈ നോവൽ പ്രസിദ്ധീകരിച്ചത്.
അദ്ദേഹത്തിന്റെ പ്രതിദ്വന്ദിയും ആരണ്യേർ ദിൻ രാത്രിയും സത്യജിത് റേ സിനിമയാക്കി.
സ്മൃതി ശൊഹൊർ (ഓർമ്മകളുടെ നഗരം) എന്ന കവിത പ്രശസ്ത സിനിമ സംവിധായക അപർണ സെൻ തന്റെ 'ഇതി മൃണാളിനി' (എന്ന് മൃണാളിനി) എന്ന സിനിമയിലെ ഗാനമായി ഉപയോഗിച്ചിരുന്നു.
പ്രഥം ആലോ (ആദ്യ വെളിച്ചം), പൂർബോ പൊശ്ചിം (കിഴക്ക്പടിഞ്ഞാറ്) എന്നിവ അദ്ദേഹത്തിന്റെ ചരിത്ര നോവലുകളാണ്.
നിരവധി ബാല സാഹിത്യ പുസ്തകങ്ങളും അദ്ദേഹം രചിച്ചിട്ടുണ്ട്.
ബാല സാഹിത്യത്തിലെ അദ്ദേഹത്തിന്റെ തുടർ നോവലുകൾ 'കാക്ക ബാബു' (പിതൃ സഹോദരൻ) എന്ന കഥാപാത്രം കൊണ്ട് വിഖ്യാതമാണ്.
35 ജനപ്രിയ നോവലുകൾ അദ്ദേഹത്തിന്റെതായുണ്ട്.
മിക്കവയും പ്രസിദ്ധീകരിച്ചത് ആനന്ദ മേള എന്ന പ്രശസ്ത ആനുകാലികത്തിലാണ്.
ഒരു സ്വകാര്യ ടി.വി ചാനലിന് ഒരിക്കൽ അനുവദിച്ച അഭിമുഖത്തിൽ തന്റെ സൃഷ്ടികളുടെ പ്രധാന പ്രമേയം പ്രണയമാണെന്ന് അദ്ദേഹം പറഞ്ഞിരുന്നു.
തന്റെ സൃഷ്ടികളിൽ സാമൂഹ്യ രാഷ്ട്രീയ വിഷയങ്ങൾക്ക് പ്രാധാന്യമില്ലായിരുന്നെന്നും അദ്ദേഹംപറഞ്ഞു.
പക്ഷെ, സാമൂഹ്യരാഷ്ട്രീയ സംഭവ വികാസങ്ങളോട് അദ്ദേഹം തന്റെ സൃഷ്ടികളിലൂടെ സദാ പ്രതികരിച്ചിരുന്നു.
സിംഗൂർ, നന്ദിഗ്രാം സംഭവവികാസങ്ങളിൽ തന്റെ ആശങ്കയും പ്രതിഷേധവും അദ്ദേഹം രേഖപ്പെടുത്തിയത് ഉദാഹരണങ്ങളാണ്.
സിംഗൂർ, നന്ദിഗ്രാം സമരങ്ങളോട് ഐക്യദാർഢ്യം പ്രകടിപ്പിക്കാൻ കൊൽക്കത്ത നഗരവീഥികളിൽ അദ്ദേഹവും എത്തിയിരുന്നു.
ബംഗ്ലാ ഭാഷ നിലനിർത്താനും പരിപോഷിപ്പിക്കാനും പ്രചരിപ്പിക്കാനുമുള്ള പ്രവർത്തങ്ങളിൽ ഗംഗോപാധ്യായ എന്നും മുൻനിരയിൽ തന്നെയായിരുന്നു.
ഈ വിഷയത്തിൽ തെരുവിൽ ജാഥയും അദ്ദേഹം നയിച്ചിട്ടുണ്ട്.
ചില പ്രധാന കൃതികൾ 'ആത്മ പ്രകാശ്' (ആത്മപ്രകാശനം) 'അർജുൻ' ' പ്രതിദ്വന്ദി' (എതിരാളി)
1960-കളിലെ കൊൽക്കത്ത.
അഭ്യസ്തവിദ്യരായ  യുവതലമുറയുടെ  ജോലിയന്വേഷിച്ചുളള അലച്ചിൽ.
ഹതാശയും, അനിശ്ചിതഭാവിയും അവരെ നിർണ്ണായക ഘട്ടത്തിലെത്തിക്കുന്നു. ' ആരണ്യെർ ദിൻ രാത്രി' (കാട്ടിലെ രാപ്പകലുകൾ)
നഗരത്തിലെ ബഹളങ്ങളിൽ നിന്ന് രക്ഷപ്പെട്ട് താത്കാലികമായെങ്കിലും പ്രകൃതിയുടെ മടിത്തട്ടിൽ അഭയം തേടി കാട്ടിലെത്തിലെത്തുന്ന നാലഞ്ചു സുഹൃത്തുക്കളുടെ ബോധോദയത്തിന്റെ കഥ ' ഏകാ എബം കൊയേക് ജൊൻ' (ഒറ്റക്കും കൂട്ടായും), ' ഷെയി ഷൊമൊയ് ( കഴിഞ്ഞ കാലം)
സാഹിത്യ അക്കാദമി അവാർഡു നേടിയ ഈ നോവൽ പത്തൊമ്പതാം നൂറ്റാണ്ടിലെ ബംഗാളി നവോത്ഥാനത്തിന്റെ  കഥയാണ്.
ആ കാലഘട്ടത്തലെ ഈശ്വരചന്ദ്ര വിദ്യാസാഗർ , മൈക്കേൽ മധുസൂദൻ ദത്ത് , കേശബ് ചന്ദ്ര സെൻ തുടങ്ങി ഒട്ടനേകം  ചരിത്രപുരുഷന്മാർ  നോവലിന്റെ താളുകളിലൂടെ വായനക്കാരുടെ സമക്ഷം പ്രത്യക്ഷപ്പെടുന്നു. 'പ്രഥം ആലോ' (ആദ്യ കിരണങ്ങൾ )
ഇരുപതാം നൂറ്റാണ്ടിന്റെ ഉദയം.
കൊൽക്കത്തയാണ് പശ്ചാത്തലം.
സമകാലികരായിരുന്ന രബീന്ദ്രനാഥ ടാഗോറിന്റെയും പീന്നീട് സ്വാമി വിവേകാനന്ദയായി പ്രസിദ്ധനായ   നരേന്ദ്ര ദത്തിന്റേയും കാലഘട്ടം. ' പൂർബോ പൊശ്ചിം' I II (കിഴക്കും പടിഞ്ഞാറും)
ഇന്ത്യയുടെ സ്വാതന്ത്ര്യ ലബ്ധിക്ക് അനിവാര്യമായിത്തീർന്ന  ബംഗാൾ വിഭജനം, സാംസ്കാരികമായി ഒന്നായിരുന്ന ഒരു ജനതയെ വൈകാരികമായും.
രാഷ്ട്രീയമായും ആഴത്തിൽ മുറിവേല്പിക്കുന്നു.
പൂർവ്വ ബംഗാളിൽ നിന്ന് പശ്ചിമ ബംഗാളിലേക്കും , പിന്നീട് പശ്ചിമാർധഗോളത്തിലേക്കും കുടിയേറിപ്പാർക്കേണ്ടി വന്നവരുടെ കഥ.
' മനേർ മാനുഷ്
പതിനെട്ടാം നൂറ്റാണ്ടിൽ  മതങ്ങൾ കെട്ടിയുയർത്തുന്ന മതിലുകൾക്കെതിരായി പാടി നടന്ന ദാർശനികകവി ലാലൻ ഫക്കീറാണ് കേന്ദ്രകഥാപാത്രം മഹാപൃഥ്വി ധൂലോ ബാസൻ
സമൂഹത്തിന്റെ കെട്ടുപാടുകളിൽ നിന്ന് വിമുക്തയായി സ്വന്തം വഴി തിരഞ്ഞെടുക്കാനുയുളള ഒരു സ്ത്രീയുടെ വ്യഗ്രത പുരസ്കാരങ്ങൾ 1972: ആനന്ദ പുരസ്കാർ 1985: സാഹിത്യ അക്കാദമി അവാർഡ് 1989: ആനന്ദ പുരസ്കാർ 2002: ഷെറിഫ് ഓഫ് കൊൽക്കത്ത 2004: സരസ്വതി സമ്മാൻ 2011: ദി ഹിന്ദു ലിറ്റററി പ്രൈസ് , shortlist, The Fakir 2012: Sera Bangali Lifetime Achievement Award by Star Ananda അവലംബം ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ ↑ ↑ 1 2 അധിക വായനയ്ക്ക് ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് സുനിൽ ഗംഗോപാധ്യായ Website of Krittibas Patrika Archived 2012-04-14 at the Wayback Machine .
The South Asian Literary recordings project
സുനിൽ ഞാളിയത്ത് ഇംഗ്ലീഷ് വിലാസം https://ml.wikipedia.org/wiki/Sunil_njaliyath ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാള വിവർത്തകനും എഴുത്തുകാരനുമാണ് സുനിൽ ഞാളിയത്ത് .
നിരവധി ബംഗാളി കൃതികൾ മലയാളത്തിലാക്കി.
ചോഖെർ ബാലി എന്ന ഗ്രന്ഥത്തിന്റെ വിവർത്തനത്തിന് 2014 ലെ കേരള സാഹിത്യ അക്കാദമി പുരസ്കാരം ലഭിച്ചു.
രാഷ്ട്രീയ പ്രവർത്തകനും എഴുത്തുകാരനും യുക്തിവാദിയും പത്രാധിപരും ആയിരുന്ന ടി പി ഞാളിയത്തിൻ്റെ മകനായി പശ്ചിമ ബംഗാളിലെ കൊൽത്തയിൽ 1969ൽ ജനനം.
കേരളത്തിലെ ആദ്യകാല മറുനാടൻ പ്രസാധകനും കൊൽക്കത്തയിൽ 'കേരളരശ്മി' എന്ന പ്രസിദ്ധീകരണത്തിന്റെ പത്രാധിപരുമായിരുന്നു പിതാവായ ടി.പി ഞാളിയത്ത്.
ജനിച്ച് അധികം കഴിയുന്നതിന് മുമ്പ് അമ്മയോടൊപ്പം കേരളത്തിൽ എറണാകുളം ജില്ലയിലെ തിരുവാങ്കുളത്ത് എത്തി.
ഒന്നാം ക്ലാസ്സ് മുതൽ ഏഴാം ക്ലാസ്സുവരെ സുനിൽ പഠിച്ചത് തിരുവാങ്കുളത്ത് ആയിരുന്നു.
തുടർന്ന് കുടുംബത്തോടൊപ്പം വീണ്ടും ബംഗാളിലെത്തിയ അദ്ദേഹം കൽക്കട്ടയിലെ ആന്ധ്രാ അസോസിയേഷൻ എജുക്കേഷൻ ട്രസ്റ്റ് വക സ്‌കൂളിൽ പഠിച്ചു.
ബംഗാളിൽ ആയിരിക്കുമ്പോഴും, അച്ഛന്റെ മലയാളം പുസ്തകശേഖരവും അച്ഛൻ വരുത്തിയിരുന്ന മലയാള പ്രസിദ്ധീകരണങ്ങളും മാതൃഭാഷയായ മലയാളവുമായുള്ള ബന്ധം നിലനിർത്താൻ സഹായിച്ചു.
ഇംഗ്ലീഷ് ബിരുദ പഠനത്തിൽ മൂന്നാം ഭാഷയായി ബംഗാളി ആണ് പഠിച്ചത്.
ബിരുദ പഠന കാലത്താണ് ബംഗാളി സാഹിത്യ കൃതികളിലേക്ക് അടുക്കുന്നത്.
കോളേജ് പഠനം കഴിഞ്ഞ ഉടൻ തന്നെ കൽക്കട്ടയിൽ ജോലി കിട്ടി.
അക്കാലത്ത് കേരളത്തിലെ പല പ്രസിദ്ധീകരണങ്ങളിലും ബംഗാൾ ഫുട്ബാളിനെക്കുറിച്ച് സുനിൽ ഫീച്ചറുകൾ എഴുതിയിരുന്നു.
പിന്നീട് മാതൃഭൂമി പത്രത്തിന്റെ കൊൽക്കത്ത ലേഖകനായും, 1997 മുതൽ 1999 വരെ മാതൃഭൂമിയുടെ പ്രതിനിധിയായും പ്രവർത്തിച്ചു.
കൃതികൾ മൊനേർ മാനുഷ് ചോഖെർ ബാലി പുരസ്കാരങ്ങൾ വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2014) അവലംബം 1 2 3 4 5 ↑ 1 2 3 ↑ http://www.manoramaonline.com/news/announcements/06-awards-pics.html
സുനിൽ ദത്ത് ഇംഗ്ലീഷ് വിലാസം https://ml.wikipedia.org/wiki/Sunil_Dutt
ബോളിവുഡ് ചലച്ചിത്ര രംഗത്തെ ഒരു നടനും, നിർമ്മാതാവും, സംവിധായകനും കൂടാതെ ഒരു ഇന്ത്യൻ രാഷ്ട്രീയ പ്രവർത്തകനുമായിരുന്നു സുനിൽ ദത്ത് ( ഹിന്ദി : सुनील दत्त, ജൂൺ 6 , 1930 – മേയ് 25 , 2005 ).
ജനന നാമം: ബൽ‌രാജ് ദത്ത് എന്നായിരുന്നു.
2004-2005 മൻമോഹൻ സിംഗ്‌ സർക്കാറിൽ അദ്ദേഹം യുവജന സ്പോർട്സ് കാര്യ കാബിനറ്റ് മന്ത്രി ആയിരുന്നു.
ബോളിവുഡിലെ തന്നെ നടനായ സഞ്ജയ് ദത്ത് അദ്ദേഹത്തിന്റെ മകനാണ്.
1984 ൽ അദ്ദേഹം ഇന്ത്യൻ നാഷണൽ കോൺഗ്രസ്സ് പാർട്ടിയിൽ ചേർന്നു.
അതിനു ശേഷം മുംബൈ നോർത്ത് വെസ്റ്റ് ലോകസഭ മണ്ഡലത്തിൽ നിന്നും തിരഞ്ഞെടുക്കപ്പെട്ടു.
സുനിൽ ദത്ത് ജനിച്ചത്  ഇന്നത്തെ പാകി സ്ഥാ നിലെ ഝെലം ജില്ലയിലാണ്.
അവിടെ നിന്ന് അദ്ദേഹത്തിന്റെ കുടുംബം ഇന്നത്തെ ഹരിയാന സംസ്ഥാനത്തിൽ പെടുന്ന മണ്ഡോലി എന്ന ഗ്രാമത്തിലേക്ക് കുടിയേറി.
പിന്നീട് അദ്ദേഹം അഭിനയ സ്വപ്നവുമായി മുംബൈയിലേക്ക് മാറി.
അവിടെ വിദ്യാഭ്യാസം പൂർത്തീകരിക്കുകയും പിന്നീട് ജോലി നോക്കുകയും ചെയ്തു.
ആദ്യ ജോലി അദ്ദേഹത്തിന്റെ റേഡിയോ സെയ്‌ലോൺ എന്ന റേഡിയോവിൽ പ്രസ്താവകനായിരുന്നു.
പിന്നീട് ഹിന്ദി ചലച്ചിത്ര രംഗത്തേക്ക് 1955 ലെ റെയിൽ‌വേ പ്ലാറ്റ്ഫോം എന്ന ചിത്രത്തിൽ അഭിനയിച്ചു കൊണ്ട് എത്തി.
1957 ൽ നർഗീസ്സ് ഒന്നിച്ച് അഭിനയിച്ച മദർ ഇന്ത്യ എന്ന ചിത്രം ശ്രദ്ധേയമായി.
നർഗീസുമായി സുനിൽ 1958 ൽ വിവാഹിതനായി.
1950-60 കാലഘട്ടത്തിലെ ഒരു പ്രധാന നടനായിരുന്നു സുനിൽ ദത്ത്.
ആ കാലഘട്ടത്തിൽ അദ്ദേഹത്തിന്റെ ധാരാളം വിജയ ചിത്രങ്ങൾ ഉണ്ടായിരുന്നു.
1964 ൽ യാദേൻ എന്ന ചിത്രത്തിൽ അഭിനയിക്കുകയും സംവിധാനം ചെയ്യുകയും ചെയ്തു കൊണ്ട് അക്കാലത്ത് ഒരു റെകോർ‌ഡ് തന്നെ സൃഷ്ടിച്ചു.
പിന്നീട് 1968ൽ അദ്ദേഹം ചലച്ചിത്ര നിർമ്മാണ രംഗത്തേക്കും തിരിഞ്ഞു .
പക്ഷേ ആദ്യ ചിത്രങ്ങൾ നിർമ്മിച്ചത് തികഞ്ഞ പരാജയങ്ങൾ ആയിരുന്നു.
1970 മുതൽ 80 കാലഘട്ടത്തിൽ വീണ്ടും ചില മികച്ച ചിത്രങ്ങളിൽ അഭിനയിച്ചു കൊണ്ട് അദ്ദേഹം അഭിനയ രംഗത്തേക്ക് തിരിച്ചു വന്നു.
നാഗീൻ (1976), പ്രാൺ ജായെ പർ വചൻ ന ജായേ (1974), ജാനി ദുശ്മൻ (1979) , ശാൻ (1980) എന്നിവ വിജയ ചിത്രങ്ങളായിരുന്നു.
1981 ൽ തന്റെ മകനായ സഞ്ജയ് ദത്തിനെ ബോളിവുഡിലേക്ക് കൊണ്ടു വന്ന ചിത്രമായിരുന്നു റോക്കി .
1990 കളിൽ തന്റെ മകൻ ഉൾപ്പെട്ട ചില വിവാദങ്ങളിൽ പെട്ട് അദ്ദേഹത്തിന് അഭിനയ ജീവിതത്തോടും രാഷ്ട്രീയ പ്രവർത്തനത്തിൽ നിന്നും മാറി നിന്നു.
1995 ൽ ഫിലിംഫെയർ ജീവിത കാല അവാർഡ് ലഭിച്ചു .
2003 ൽ തന്റെ മകൻ സഞ്ജയ് ദത്ത് നായകനായി അഭിനയിച്ച മുന്നാഭായി എം.ബി.ബി.എസ്. എന്ന ചിത്രത്തിൽ അഭിനയിച്ചു കൊണ്ട് തിരിച്ചു വന്നു.
ഒരു ഹൃദയാഘാതം മൂലം  അദ്ദേഹം 2005 ൽ അന്തരിച്ചു.
കൂടുതൽ വായനക്ക് Mr. and Mrs. Dutt: Memories of our Parents , Namrata Dutt Kumar and Priya Dutt , 2007, Roli Books.
ISBN 978-81-7436-455-5 .
Darlingji: The True Love Story of Nargis and Sunil Dutt , Kishwar Desai.
2007, Harper Collins.
ISBN 978-81-7223-697-7 .
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുനിൽ ദത്ത് Official biographical sketch in Parliament of India website Death of 2 cinema icons from India, Ismail Merchant, Sunil Dutt Archived 2007-09-27 at the Wayback Machine .
- IACFPA Sanjay Dutt at the Sanjay Dutt unofficial site since 2004
സുനിൽ ഗാംഗുലി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Sunil_Ganguly
ഭാരതീയനായ ഒരു ഹവായിയൻ ഗിത്താറിസ്റ്റ് ആയിരുന്നു സുനിൽ ഗാംഗുലി .
HMV, സാഗരിക, കോൺകോർഡ്  മുതലായ റെകോർഡിംഗ് കമ്പനികളുമായി ചേർന്ന് നിരവധി ഗാനങ്ങൾ സുനിൽ ഗാംഗുലി പുറത്തിറക്കിയിട്ടുണ്ട്.
ത്രിപുരയിൽ 1940 ജനുവരി 1 നു ജനിച്ച ഇദ്ദേഹം നിരവധി ബോളിവുഡ് ഗാനങ്ങൾ ഗിത്താറിൽ ഈണപ്പെടുത്തിയിട്ടുണ്ട്.
പണ്ഡിറ്റ്‌ പന്നാലാൽ ഘോഷ് ആയിരുന്നു ഇദ്ദേഹത്തിന്റെ ഗുരു.
ഹിന്ദുസ്ഥാനി സംഗീതത്തിൽ വളരെ അറിവുണ്ടായിരുന്ന ഇദ്ദേഹം 40 വർഷം സംഗീതലോകത്ത്  നിലനിൽക്കുകയും 1999 ജുൺ 14 ന് മരണമടയുകയും ചെയ്തു.
സുനിൽ ദാസ് ഇംഗ്ലീഷ് വിലാസം https://ml.wikipedia.org/wiki/Sunil_Das
ഭാരതീയനായ ചിത്രകാരനാണ് സുനിൽ ദാസ് (ജനനം :).
പശ്ചിമ ബംഗാൾ സ്വദേശിയായ  ഇദ്ദേഹത്തിന്  2014 ൽ പത്മശ്രീ പുരസ്കാരം ലഭിച്ചു.
പുരസ്കാരങ്ങൾ പത്മഭൂഷൺ (2014) അവലംബം ↑ {{ cite web }} : Check date values in: | date= ( help ) ↑ {{ cite news }} : Check date values in: | accessdate= and | date= ( help )
ഷറഫുദ്ദീൻ
ഒരു മലയാള ചലച്ചിത്ര നടനാണ് ഷറഫുദ്ദീൻ .
2013 ൽ പുറത്തിറങ്ങിയ നേരം എന്ന ചിത്രമാണ് ആദ്യ ചിത്രം.
കേരളത്തിലെ ആലുവ സ്വദേശിയാണ് ഷറഫുദ്ദീൻ.
ജനനം  25/10/1982 ഹയർസെക്കൻഡറി വിദ്യാഭ്യാസത്തിനു ശേഷം അദ്ദേഹം ഓൺലൈൻ കോഴ്സുകൾ ചെയ്തു.
കാർ സെയിൽസ് എക്സിക്യൂട്ടീവ് ആയി ജോലി ചെയ്യുകയും, പിന്നീട് സീസൻസ് ഇന്ത്യ ഹോളിഡേസ് എന്ന ഒരു ടൂറിസം സംരംഭം ആരംഭിക്കുകയും ചെയ്‌തു.
2015 ൽ ബീമായെ വിവാഹം കഴിച്ചു.
ഈ ദമ്പതികൾക്ക് ദുവ എന്ന് പേരുള്ള ഒരു മകൾ ഉണ്ട്.
സിനിമയിൽ അരങ്ങേറ്റം കുറിച്ചത് 2013 ൽ അൽഫോൺസ് പുത്രൻ രചനയും സംവിധാനവും ചെയ്ത്  പുറത്തിറക്കിയ നേരം എന്ന ചിത്രത്തിലൂടെയാണ്.
ജൂഡ് ആന്തണി സംവിധാനം ചെയ്ത ഓം ശാന്തി ഓശാന എന്ന ചിത്രത്തിലും ഷറഫുദ്ദീൻ അഭിനയിച്ചു.
2015 ൽ അൽഫോൺസ് പത്താരൻ സംവിധാനം ചെയ്ത പ്രേം എന്ന ചിത്രത്തിലെ അഭിനയത്തിലൂടെ അദ്ദേഹത്തിന് സിനിമയിൽ പുരോഗതി ലഭിച്ചു.
ആദി യിലെ ശരത് എന്ന കഥാപാത്രം ശ്രദ്ധേയമായി ഈ ചിത്രത്തിൽ ഗിരിരാജൻ കോഴി എന്ന കോമഡി വേഷമാണ് അവതരിപ്പിച്ചത്.
2016 ൽ പാവാട എന്ന ചിത്രത്തിൽ പൃഥ്വിരാജിന്റെ ഒപ്പം അഭിനയിച്ചു.
ഫിലിമോഗ്രാഫി വർഷം തലക്കെട്ട് കഥാപാത്രം കുറിപ്പുകൾ 2013 നേരം മലയാള ചലച്ചിത്രം 2014 ഓം ശാന്തി ഓശാന മെക്കാനിക് സണ്ണി / വിവാഹ ബ്രോക്കർ 2015 പ്രേമം ഗിരിരാജൻ കോഴി 2016 പാവാട രാജൻ ഹാപ്പി വെഡിങ് മനു കൃഷ്ണൻ പ്രേതം പ്രിയലാൽ വെൽക്കം ടു സെൻട്രൽ ജയിൽ തടവുകാരൻ 2017 മുന്തിരിവള്ളികൾ തളിർക്കുമ്പോൾ റെജി ജോർജ്ജേട്ടൻസ് പൂരം പല്ലൻ റോൾ മോഡൽസ് റെക്സി ജോസഫ് ഞണ്ടുകളുടെ നാട്ടിൽ ഒരിടവേള യേശുദാസ് 2018 കാർബൺ സന്തോഷ് ആദി ശരത് നായർ തോബാമ വരത്തൻ ജോണി ജോണി യെസ് പപ്പാ
ഫിലിപ്പ്
2021 ആർക്കറിയാം റോയ് പ്രേതം 2 2019 നീയും ഞാനും ചിൽഡ്രൻസ്‌ പാർക്ക് വൈറസ് സന്ദീപ് 2020 അഞ്ചാം പാതിര ഡോ. ബെഞ്ചമിൻ ലൂയിസ് ഹലാൽ ലൗ സ്റ്റോറി തൗഫീഖ് സാഹിബ് 2021 ഇതുവരെ പുറത്തിറങ്ങാത്ത ചിത്രങ്ങളെ സൂചിപ്പിക്കുന്നു
ആർക്കറിയാം
റോയ് അവലംബങ്ങൾ ↑ ↑ ↑ ↑ ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help )
ഷഹനാസ് ഹുസൈൻ
ʓ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Shahnaz_Husain
ഇന്ത്യയിൽ ബ്യൂട്ടി പാർലർ സംസ്കാരത്തിന് തുടക്കമിട്ട  വനിത ആണ് ഷഹനാസ് ഹുസൈൻ .
ഹെർബൽ സൗന്ദര്യ വർധക വസ്തു ഉത്പാദകരിൽ അഗ്രഗണ്യയാണ് .
ജനനം 5.11.1944.
ഹൈദരാബാദിൽ .
പഠനത്തിനും പ്രായോഗികപരിശീലനത്തിനുമായി ഡൽഹി ആസ്ഥാനമാക്കി എഴുപതുകളിൽ വുമൺസ് വേൾഡ് ഇന്റർനാഷണൽ (WWI) ആരംഭിച്ചു.
ഹെർബൽ ഉത്പന്നങ്ങൾ വിറ്റഴിക്കാനായി ലോകമൊട്ടാകെ നാനൂറിലധികം ശാഖകളുണ്ട്.
ഷഹനാസിന്റെ പ്രശസ്തരായ ഉപഭോക്താക്കളിൽ ഇന്ദിരാഗാന്ധി , സോണിയ ഗാന്ധി , എലിസബത്ത് ടൈലർ , ഡയാനാ രാജകുമാരി എന്നിവരുൾപ്പെടുന്നു.
അമേരിക്കൻ മാസികയായ സക്‌സസ് , 1996-ൽ ലോകത്തിലെ ഏറ്റവും മികച്ച വ്യാവസായിക സംരംഭകയായി തെരഞ്ഞെടുത്തു .
ഭാരതസർക്കാർ 2006-ലെ പത്മശ്രീ പുരസ്കാരം നൽകി ആദരിച്ചു.
അവലംബം ↑ ↑ http://india.gov.in/myindia/padmashri_awards_list1.php?start=430%5Bപ്രവർത്തിക്കാത്ത+കണ്ണി%5D
ഷഹബാസ് അമൻ ഇംഗ്ലീഷ് വിലാസം https://ml.wikipedia.org/wiki/Shahbas_Aman ഷഹബാസ് അമൻ
ഗസൽ ഗായകൻ, സംഗീത സംവിധായകൻ എന്നീ നിലകളിൽ പ്രശസ്തനാണ് ഷഹബാസ് അമൻ , (ജനനം 1969 ഡിസംബർ 27).
ആഷിയാന-ന്യൂജനറേഷൻ മലബാറി സോങ്സ്, സോൾ ഓഫ് അനാമിക ഇൻ ബ്ലാക്ക് ആൻഡ് വൈറ്റ്, നീയും നിലാവും, ജൂൺ മഴയിൽ, സഹയാത്രികേ...
, അലകൾക്ക്  തുടങ്ങിയവയാണ് ഷഹ്ബാസിന്റേതായി പുറത്തിറങ്ങിയ മലയാള അൽബങ്ങൾ.
പകൽ‌നഷത്രം, പരദേശി , രാമാനം, ചോക്കളേറ്റ്, ഒരുവൻ, ചാന്തുപൊട്ട് , അന്നയും റസൂലും മായാനദി തുടങ്ങിയ സിനിമകളിൽ പാടുകയും പരദേശി, പകൽ നക്ഷത്രങ്ങൾ, ഇന്ത്യൻ റുപ്പി സ്പിരിറ്റ് എന്നീ സിനിമകളിൽ സംഗീത സംവിധാനം നിർവ്വഹിക്കുകയും ചെയ്തിട്ടുണ്ട്.
ജീവിതരേഖ ഷഹബാസ് അമൻ കൊല്ലത്തെ ഗസൽ സംഗീത നിശയിൽ, 12 ഫെബ്രുവരി 2015
മലപ്പുറം ജില്ലയിലെ കോട്ടക്കുന്നിൽ കെ.എസ്.ആർ.ടി.സി. ഡ്രൈവറായിരുന്ന മരയ്ക്കാറുടെയും കുഞ്ഞിപ്പാത്തുവിന്റെയും അഞ്ചു മക്കളിൽ മൂന്നാമനായി സംഗീതത്തിൽ പാരമ്പര്യം അവകാശപ്പെടാനില്ലാത്ത ഒരു കുടുംബത്തിലാണ് ഷഹബാസിന്റെ ജനനം.
റഫീക്ക് എന്നായിരുന്നു ആദ്യകാല നാമം.
ശാസ്ത്രീയമായോ, അക്കാദമിക് ആയോ സംഗീതം അഭ്യസിച്ചിട്ടില്ലാത്ത ഷഹബാസ് വിവാഹിതനാണ്.
ഭാര്യ അനാമിക അധ്യാപികയാണ്.
മകൻ അലൻ റൂമി.
മലപ്പുറം എയുപി സ്കൂളിലായിരുന്നു പ്രാഥമിക വിദ്യാഭ്യാസം.
അറബി കോളേജിലും പഠിച്ചു.
സ്വകാര്യ രജിസ്ട്രേഷൻ വഴിയാണ് എസ്എസ്എൽസി പൂർത്തിയാക്കിയത്.
ഗസലുകളിൽ
അടുത്ത കാലത്തായി ഗസലുകളിൽ ശ്രദ്ധേയ സാനിധ്യമാണ് ഷഹബാസ് അമൻ.
സൂഫി സംഗീതം കേരളത്തിൽ പ്രചരിപ്പിക്കുന്നതിലും ശ്രദ്ധചെലുത്തിന്നുണ്ട്.
പി ഭാസ്കരൻ ,ബാബുരാജ് ,പി ടി അബ്ദുറഹ്മാൻ എന്നിവരുടെ ഗാനങ്ങൾ കോർത്തിണക്കി വ്യത്യസ്തമായ സംഗീത അനുഭവം സൃഷ്ടിച്ചു.
സച്ചിദാനന്ദന്റെ വരികളിൽ 'മകരക്കുളിർ മഞ്ഞിൽ...'
, മാധവിക്കുട്ടിയുടെ 'അലയൊതുങ്ങിയ കടൽക്കരയിൽ....'
റഫീക്ക് അഹമ്മദിൻറെ 'മഴ കൊണ്ടുമാത്രം' ഈ ഗാനങ്ങളും ഷഹബാസ് ആണ് പാടിയത്.
ചലചിത്ര ഗാനങ്ങൾ ചാന്തുപൊട്ട് സ്പിരിറ്റ് ഇന്ത്യൻ റുപ്പി വിശുദ്ധൻ പത്തേമാരി അന്നയും റസൂലും പകൽ നക്ഷത്രങ്ങൾ ഷട്ടർ ബാല്യകാലസഖി മായനദി ബാവൂട്ടിയുടെ നാമത്തിൽ റോസ് ഗിറ്റാറിനാൽ സ്പിരിറ്റ് പുരസ്കാരങ്ങൾ മികച്ച പിന്നണി ഗായകനുള്ള കേരള സംസ്ഥാന ചലച്ചിത്ര പുരസ്കാരം ( 2017 ) മികച്ച പിന്നണി ഗായകനുള്ള കേരള സംസ്ഥാന ചലച്ചിത്ര പുരസ്കാരം (2020) അവലംബം മാതൃഭൂമി mp3db.com ↑ ↑ ↑
ഷരീഫ് മുഹമ്മദ് റാദ്വി കന്നൂൻ അൽ ഇദ്‍രീസി
വിശ്വവിഖ്യാത സൂഫീസരണികളിലൊന്നായ തിജാനിയ്യഃ ത്വരീഖതിലെ മഹാപണ്ഡിതന്മാരിലൊരാളും നിരവധി ഗ്രന്ഥങ്ങളുടെ രചയിതാവുമായ ഒരു വ്യക്തിത്വമാണ് ഡോ. ഷരീഫ് മുഹമ്മദ് റാദ്വി കന്നൂൻ അൽ ഇദ്‍രീസി അൽ ഹസനി(റ).
ഷവോമി
ചൈനയിലേ ബെയ്‌ജിങ്ങ്‌ ആസ്ഥാനമായ ഒരു സ്വകാര്യ ഇലക്ട്രോണിക്സ് കമ്പനി ആണ് ഷവോമി ഇൻക് .
ലോകത്തിലെ അഞ്ചാമത്തെ ഏറ്റവും വലിയ സ്മാർട്ട്‌ഫോൺ നിർമാതാക്കളായ അവർ 2015 -ൽ 70.8 ദശലക്ഷം യൂണിറ്റുകൾ വിറ്റഴിച്ചു.
സ്മാർട്ട്‌ഫോണുകളുടെയും അനുബന്ധ ഉപകരണങ്ങളുടെ രൂപകല്പന, ഉത്പാദനം, വില്പന എന്നിവയിൽ ഏർപ്പെട്ടിരുന്ന കമ്പനിക്ക് ലോകമെമ്പാടും അഞ്ച് ശതമാനം വിപണി വിഹിതമാണുള്ളത്.
ഷവോമി മി 4 , മി നോട്ട് , റെഡ്‌മി നോട്ട് , മി പാഡ് തുടങ്ങിയ ഉപകരണങ്ങൾ ആണ് കമ്പനിയെ ശ്രദ്ധേയമാക്കിയത്
ആഗസ്റ്റ് 2011-ൽ ആദ്യ സ്മാർട്ട്‌ഫോൺ പുറത്തിറങ്ങിയ ശേഷം ഷവോമി ചൈനയിൽ വലിയ രീതിയിൽ വിപണി പിടിച്ചെടുത്തു.
കമ്പനിയുടെ സ്ഥാപകനും സി.ഇ.
ഒയുമായ ലീ ജുൻ, ചൈനയിലേ ഇരുപതിമൂന്നാമത്തെ ഏറ്റവും സമ്പന്നനായ വ്യക്തിയാണ്.
ചൈന , മലേഷ്യ , സിംഗപ്പൂർ എന്നിവിടങ്ങളിലായി എണ്ണായിരത്തോളം ജോലിക്കാർ ഷാവോമിക്കുണ്ട്, കൂടാതെ ഇന്ത്യ , ഇന്തോനേഷ്യ , ഫിലിപ്പീൻസ് പിന്നെ ബ്രസീൽ എന്നിവിടങ്ങളിൽ തങ്ങളുടെ പ്രവർത്തനം വികസിപ്പിക്കുവാനുള്ള ശ്രമത്തിലാണ്.
ജൂലായ് 2014-ൽ ഇന്ത്യൻ വിപണിയിൽ എത്തിയ ഷവോമി വളരെ വേഗം വികസിച്ചു.
ഫ്ലിപ്കാർട്ടുമായി സഹകരിച്ചു വിപണനം ആരംഭിച്ച അവർ തുടർന്ന് ആമസോണും , സ്നാപ്ഡീലുമായി ധാരണയിൽ എത്തി.
2015 -ന്റെ ഒന്നാം പാദത്തിൽ ഷവോമി സ്വന്തമായി ഓൺലൈൻ വിപണനം ആരംഭിക്കുകയും അനുബന്ധ ഉപകരണങ്ങൾ മറ്റ് ഓൺലൈൻ സ്റ്റോറുകൾ വഴി വിൽക്കുന്നത് നിർത്തലാക്കുകയും ചെയ്തു.
ആഗസ്റ്റ് 11, 2015 -ന് ഫോക്സ്കോണുമായി സഹകരിച്ച് ഇന്ത്യയിലെ ആദ്യ ഫാക്ടറി ആന്ധ്രാ പ്രദേശിലെ ശ്രീ സിറ്റിയിൽ ആരംഭിച്ചു.
സബ് ബ്രാന്റുകൾ
പോക്കോ :ഷവോമിയുടെ ഉടമസ്ഥതയിലുള്ള ഒരു സബ് ബ്രാൻഡാണ് പോക്കോ.
ഇത് ആദ്യമായി 2018 ഓഗസ്റ്റിൽ സാമ്പത്തികമായി ഒരു മധ്യനിരയിലുള്ള സ്മാർട്ട്‌ഫോൺ വിഭാഗമായി പ്രഖ്യാപിക്കപ്പെട്ടു.
2020 ജനുവരി 17-ന് എൻട്രി ലെവൽ, മിഡ് റേഞ്ച് വിഭാഗങ്ങളിലൂടെ ഷവോമിയുടെ പ്രത്യേക ഉപ ബ്രാൻഡായി മാറി.
POCO ഫോണുകൾ ആൻഡ്രോയിഡിലുള്ള Xiaomi MIUI യൂസർ ഇന്റർഫേസ് ഉപയോഗിക്കുന്നു.
അവലംബം How Upstart Xiaomi Rattled China's Smartphone Race Archived 2016-03-10 at the Wayback Machine .
The Wall Street Journal Top Five Smartphone Vendors for 2015 by sales Worldwide Archived 2016-04-03 at the Wayback Machine .
Evolita.com Xiaomi Expands Its Empire To Brazil Techcrunch.com Xiaomi Makes Grand Entry in India Gadgetizor.com ↑
ഷഷ്ഠി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചാന്ദ്രമാസകാലഗണനയിലെ ആറാമത്തെ തിഥിയാണ് ഷഷ്ഠി .
അമാവാസിയ്ക്കും പൗർണ്ണമിയ്ക്കും ശേഷമുള്ള ആറാമത്തെ ദിവസമാണ് ഷഷ്ഠി എന്നറിയപ്പെടുന്നത്.
വെളുത്ത പക്ഷത്തിലെ ഷഷ്ഠിനാളിൽ സുബ്രഹ്മണ്യപ്രീതിയ്ക്കായി ഷഷ്ഠിവ്രതം ആചരിച്ചുവരുന്നു.
ഷവോമി മി-ടു ഇംഗ്ലീഷ് വിലാസം https://ml.wikipedia.org/wiki/Xiaomi_Phone_2
'ലോകത്തെ ഏറ്റവും വേഗമേറിയ ആൻഡ്രോയിഡ് 4.1 ഫോൺ' എന്ന അവകാശവാദവുമായി ചൈനീസ് ഫോൺ നിർമാതാക്കളായ 'ഷിയോമി' (Xiaomi) പുറത്തിറക്കുന്ന സ്മാർട്ട് ഫോണാണ് ഷിയോമി മി-ടു (Xiaomi Mi-Two).
ഏറെ വാർത്താപ്രാധാന്യം നേടിയ സ്‌നാപ്പ്ഡ്രാഗൺ എസ് 4 ചിപ്പ്‌സെറ്റ് (Snapdragon S4 chipset)(1.5 GHz) ആണ് ഇതിൽ ഉപയോഗിക്കുന്നത്.
ക്വാഡ്‌കോർ ചിപ്പിനൊപ്പം രണ്ടു ജിബി റാം കൂടിയുണ്ട് ഈ സ്മാർട്ട്‌ഫോണിന്റെ വേഗം വർധിപ്പിക്കാൻ.
ആൻഡ്രോയിഡ് 4.1 (ജെല്ലി ബീൻ) ന്റെ കസ്റ്റമറൈസ്ഡ് വേർഷനായ എം.ഐ.യു.ഐ ആണ് മി-ടുവിന്റെ ഒഎസ്.
1280 X 720 റെസല്യൂഷണിലുള്ള 4.3 ഇഞ്ച് ഐ.പി.എസ് (In-Plane Switching) സ്‌ക്രീനാണുള്ളത്.
ഇവയ്ക്ക് പുറമെ 16 ജിബി ഇന്റേണൽ സ്റ്റോറേജ്, മൈക്രോ എസ്ഡി സ്ലോട്ട്, 2000 mAh ബാറ്ററി (ആവശ്യമെങ്കിൽ 3000 mAh ആയി അപ്‌ഗ്രേഡ് ചെയ്യാൻ കഴിയും), 8 മെഗാപിക്‌സൽ ക്യാമറ, 2 മെഗാപിക്‌സൽ ഫ്രണ്ട് ക്യാമറ, കണക്ടിവിറ്റിക്കായി വൈഫൈ, ബ്ലൂടൂത്ത്, ജിപിഎസ് തുടങ്ങിയ സൗകര്യങ്ങളും മി-ടുവിലുണ്ട്.
ഒക്ടോബറിൽ ചൈനീസ് വിപണിയിലെത്തുന്ന ഈ ഫോണിന് ഏകദേശം 15000 രൂപ വില വരും.
ഇന്ത്യയിൽ മി-ടു വിൽപ്പനെയ്‌ക്കെത്തുമോ എന്നകാര്യം വ്യക്തമല്ല.
ഷവോലി മിത്ര ഇംഗ്ലീഷ് വിലാസം https://ml.wikipedia.org/wiki/Shaoli_Mitra
2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  'ചലച്ചിത്ര - നാടക അഭിനേത്രിയാണ് ഷവോലി മിത്ര' .
ഋത്വിക്ഘട്ടക്കിന്റെ ജുക്തി ടാക്കോ ഗപ്പോ എന്ന ചിത്രത്തിലഭിനയിച്ചു.
ബംഗാളി നാടക രംഗത്തെ പ്രശസ്തരായ ശംഭു മിത്രയുടെയും തൃപ്തി മിത്രയുടെയും മകളാണ്.
പുരസ്കാരങ്ങൾ പത്മശ്രീ അവലംബം ↑ ↑ ↑ പുറം കണ്ണികൾ
സംസ്ഥാനപാത 9 (കേരളം) ഇംഗ്ലീഷ് വിലാസം https://ml.wikipedia.org/wiki/State_Highway_9_(Kerala)
കേരളസംസ്ഥാനത്തെ ഒരു സംസ്ഥാനപാതയാണ് SH 9 (സംസ്ഥാനപാത 9) .
കോട്ടയത്ത് നിന്നും ആരംഭിക്കുന്ന ഈ പാത, പത്തനംതിട്ട ജില്ലയിലെ കോഴഞ്ചേരിയിലാണ് അവസാനിക്കുന്നത്.
44.4 കിലോമീറ്റർ നീളമുണ്ട് .
കടന്നുപോകുന്ന സ്ഥലങ്ങൾ
കോട്ടയം -കഞ്ഞിക്കുഴി -മാങ്ങാനം-പുതുപ്പള്ളി-തോട്ടയ്ക്കാട്- കറുകച്ചാൽ - മല്ലപ്പള്ളി കവല - വെണ്ണിക്കുളം - കോഴഞ്ചേരി അവലംബം
പാതകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
സംസ്‌കൃത ഭാരതി
സംസ്കൃതഭാരതി
സംസ്കൃതഭാരതി (സംസ്കൃത ഭാരതി) സംസ്‌കൃതത്തിന്റെ സംരക്ഷണത്തിനും പ്രോത്സാഹനത്തിനും വ്യാപനത്തിനുമായി തുടർച്ചയായി പ്രവർത്തിക്കുന്ന ഒരു സംഘടനയാണ്.
ഇതിന്റെ ആസ്ഥാനം ഡൽഹിയിലാണ്.
സംസ്‌കൃതം ലോകത്ത് പ്രായോഗിക ഭാഷയായി കൊണ്ടുവരാൻ ഈ സംഘടന കഠിനമായി പരിശ്രമിക്കുന്നു.
സംസ്കൃതഭാരതിയുടെ കേരളഘടകമാണ് വിശ്വസംസ്കൃതപ്രതിഷ്ഠാനം.
ലക്ഷ്യം
"സംസ്കൃത ഭാരതി"യുടെ ആത്യന്തിക ലക്ഷ്യം സംസ്കൃതത്തിന്റെ സർവതോന്മുഖമായ വികസനവും ഇന്ത്യയുടെ സർവതോന്മുഖമായ പുരോഗതിയും കൈവരിക്കുക എന്നതാണ്.
ഈ ദൂരവ്യാപകമായ ലക്ഷ്യം സാക്ഷാത്കരിക്കുമെന്ന് പ്രതീക്ഷിക്കുന്ന 'സംസ്കൃത ഭാരതി' എന്ന പേരിൽ രാജ്യവ്യാപകവും വലുതും സദാചാരപരവും ശക്തവുമായ ഒരു ബഹുജന സംഘടന സൃഷ്ടിക്കുക എന്നതാണ് ഉടനടി ലക്ഷ്യം.
എന്നിരുന്നാലും, സംഘടനയുടെ ഓരോ ഘടകങ്ങളുടെയും ലക്ഷ്യം സംസ്കൃതത്തിന്റെ വികസനത്തിനായി പ്രവർത്തിക്കുകയും രാഷ്ട്രത്തിന്റെ പുരോഗതിയുമായി ബന്ധപ്പെട്ട പ്രവർത്തനങ്ങളിൽ പങ്കാളിയാകുകയും ചെയ്യുക എന്നതാണ്.
1) ഒരു പ്രായോഗിക ഭാഷയായി അതിനെ തിരികെ കൊണ്ടുവരിക നാനൂറ് വർഷങ്ങൾക്ക് മുമ്പ് ലോകത്ത് 5,000 ഭാഷകൾ ഉണ്ടായിരുന്നു.
ഇപ്പോൾ രണ്ടായിരത്തിൽ താഴെയുണ്ട്.3,000 ഭാഷകൾ നശിപ്പിക്കപ്പെട്ടു.
ഉപയോഗത്തിലെ ഇടിവ് കാരണം ആയിരത്തിലധികം ഭാഷകൾ വംശനാശത്തിന്റെ വക്കിലാണ്.
" സംസ്കൃതം ദൈനംദിന ജീവിതത്തിന്റെ ഭാഷയാക്കണം.
2) വിദ്യാഭ്യാസമാറ്റം വിദ്യാഭ്യാസപരമായ ചിന്തകളും പരീക്ഷണങ്ങളും സംസ്‌കൃതത്തെക്കുറിച്ചുള്ള നമ്മുടെ അറിവിന് നേരിട്ടോ അല്ലാതെയോ വിധേയമാണ്.
അതിനാൽ, വിദ്യാഭ്യാസ മാറ്റത്തിന് തുടക്കമിടാം.
സംസ്‌കൃതത്തെക്കുറിച്ചോ സാഹിത്യത്തെക്കുറിച്ചോ മാത്രമല്ല, സംസ്‌കൃതം പഠിപ്പിക്കുന്നത് സംസ്‌കൃതം പഠിപ്പിക്കലായിരിക്കണം.
പാഠപുസ്തകങ്ങളുടെ ഗുണനിലവാരം, അധ്യാപകരുടെ നിലവാരം എന്നിങ്ങനെ മൂന്ന് മേഖലകളിൽ സംസ്കൃത അധ്യാപനത്തിന്റെ ഗുണനിലവാരം മെച്ചപ്പെടുത്താൻ ശ്രമിക്കണം.
സംസ്‌കൃതം സംസ്‌കൃതം വഴി പഠിപ്പിക്കണം.
സംസ്കൃതം പഠിപ്പിക്കുമ്പോൾ, പുരാതനവും ആധുനികവുമായ വിഷയങ്ങൾ സംയോജിപ്പിക്കണം.
ക്ലാസ് മുറികളിൽ സംസ്‌കൃതം പഠിപ്പിക്കുന്നത് വളരെ ആകർഷകമാക്കണം, എല്ലാ വിദ്യാർത്ഥികളും സംസ്‌കൃതം സ്വീകരിക്കുന്നു, ഫലപ്രദമാണ്, അങ്ങനെ എല്ലാ വിദ്യാർത്ഥികൾക്കും സംസ്‌കൃതത്തിൽ സംസാരിക്കാനും എഴുതാനും കഴിയും, അങ്ങനെ ആയിരക്കണക്കിന് വിദ്യാർത്ഥികൾക്ക് പിന്നീട് വേദപഠനത്തിൽ ഏർപ്പെടാൻ കഴിയും.
അവലംബം ↑ https://kerala.samskritabharati.in/ ↑ http://samskritabharati.org/ ↑ ↑ http://www.speaksanskrit.org/ ↑ http://surasa.net/music/samskrta-vani/sbharati.php ↑ http://www.rediff.com/news/2008/feb/05hindu.htm ↑ ↑ http://www.csmonitor.com/2007/0705/p14s02-lihc.html ↑ http://timesofindia.indiatimes.com/articleshow/msid-1199965,curpg-1.cms ↑ http://www.discoverbangalore.com/samskrita.htm ↑ http://www.discoverbangalore.com/samskrita.htm ↑ https://sa.wikipedia.org/wiki/%E0%A4%B8%E0%A4%82%E0%A4%B8%E0%A5%8D%E0%A4%95%E0%A5%83%E0%A4%A4%E0%A4%AD%E0%A4%BE%E0%A4%B0%E0%A4%A4%E0%A5%80
സഅദി ശിറാസി ഇംഗ്ലീഷ് വിലാസം https://ml.wikipedia.org/wiki/Saadi_Shirazi
വിഖ്യാത സൂഫി ചിന്തകനും ദാർശനികനും പേർഷ്യൻ കവിയുമായിരുന്നു അബു മുഹമ്മദ് മുസ്ലിഹ് അദീൻ ബിൻ അബ്ദുല്ല ശിറാസി (1210-1291/92).
Abū-Muhammad Muslih al-Dīn bin Abdallāh Shīrāzī ( പേർഷ്യൻ : ابومحمد مصلح‌الدین بن عبدالله شیرازی ), അല്ലെങ്കിൽ കൂടുതൽ അറിയപ്പെടുന്ന തൂലികാനാമം Saadi ( سعدی Saʿdī ( Saadi ⓘ )), അഥവാ Saadi of Shiraz ( سعدی شیرازی Saadi Shirazi ), മധ്യകാല കവികളിൽ ഏറെ ശ്രദ്ധിക്കപ്പെട്ടവരുടെ പട്ടികയിൽപ്പെടുന്ന  സഅദി പാശ്ചാത്ത്യ ലോകത്തും ഏറെ പഠിക്കപ്പെട്ടിട്ടുള്ള കവിയാണ്.
മനുഷ്യരുടെ സാമൂഹിക അവസ്ഥയെയും , ധാർമ്മിക ബോധത്തെയുംകുറിച്ചു ശ്രദ്ധേയമായ നീരീക്ഷണങ്ങൾ സഅദി നടത്തിയിട്ടുണ്ട്.
ക്രിസ്താബ്ദം 1210 ൽ ഇന്നത്തെ ഇറാനിലെ ശിറാസിൽ ജനിച്ച സഅദിക്ക് ബാല്യത്തിൽ തന്നെ പിതാവിനെ നഷ്ടപ്പെട്ടു.
ചെറുപ്പത്തിലേ ദാരിദൃവും  കഷ്ടപ്പാടും അറിഞ്ഞ സഅദി  വിദ്യ തേടി ബാഗ്ദാദിലേക്ക് പോയി.
മതപഠനത്തോടൊപ്പം , നിയമം, ചിർത്രം, അറബി സാഹിത്യം, എന്നിവയായിരുന്നു പഠനത്തിനു  വിധേയമാക്കിയത്.
പേർഷ്യൻ  സാമ്രാജ്യത്തിലെ മംഗോളിയൻ പടയോട്ടത്തെ തുടർന്ന് അടുത്ത മുപ്പത്  വർഷം  സഅദി  ദേശാടനത്തിലായിരുന്നു.
തുർക്കി, സിറിയ, ഇറാഖ് , ഈജിപ്ത് എന്നിവടങ്ങളിലായി  ധാരാളം അനുഭവങ്ങൾ സഅദി  വിവരിച്ചിട്ടു ണ്ട്.
ഈ കാലഘട്ടത്തിലാണ് സൂഫികളുമായി അദ്ദേഹം ഇടപഴകുന്നത്.
കുരിശു യുദ്ധത്തിൽ തടവുകാരനായി പിടിക്കപ്പെട്ട സഅദി ഏഴു വർഷം കിടങ്ങ് കുഴിക്കുന്ന അടിമയാകേണ്ടി വന്നു.
മംലൂക്കുകളുടെ ഇടപെടലൽ മുലമാണ് അദ്ദേഹം മോചിതനായത്.
ജെറുസലേം, മക്ക, മദീന എന്നീ പുണ്യദേശങ്ങളിൽ തീർത്ഥാടനം നടത്തിയിട്ടുള്ള സഅദി അറേബ്യൻ ഉപഭൂഖ്ണഡത്തിലുടനീളം സഞ്ചരിച്ചിരുന്നതായി മനസ്സിലാവുന്നു.
മംഗോളിയൻ പടയോട്ടം കാരണം ജനങ്ങളെലാവരും അരക്ഷിതാവസ്ഥയിൽ കഴിയുന്ന കാലമായിരുന്നു അത്.
ഒട്ടു മിക്ക ആളുകളും അഭിയാർഥികളോ പരദേശികളോ ആയിരുന്നു.
ഉന്നത നിലയിൽ കഴിഞ്ഞിരുന്നവർ എല്ലാം നഷ്ടപ്പെട്ട അവസ്ഥയിൽ കഴിയുന്നത് സഅദി പലപ്പോഴും വിവരിക്കുന്നു.
കള്ളന്മാരേയും, ബുദ്ധിജീവികളേയും സൈന്യാധിപന്മാരേയും സൂഫികളേയും സഅദി ഈ ദീർഘ കാലയളവിൽ കണ്ടുമുട്ടുന്നു.
ഒവരുടെയെല്ലാം ജീവിതാനുഭവങ്ങൾ സആദി തനെ രചനകൾക്ക് പാത്രമാക്കുന്നുണ്ട്.
സഅദിയുടെ പിന്നീടുള്ള യാത്രകൾ പൂർവ്വ ദിക്കിലേക്കാണ്.
ഇന്ധു നദി, താർ മരുഭൂമി എന്നിവ കടന്ന സിന്ധ് , ഗുജറാത്ത് ഡൽഹി, സോമനാഥ് എന്നിവടങ്ങളും അദ്ദേഹാം സന്ദർശിക്കുന്നു.
ബ്രാഹമണ മതത്തെക്കുറിച്ച് പഠിച്ച സഅദി സോമനാഥ് ക്ഷേത്രത്തിൽ വച്ചുണ്ടായ ഒരു തർക്കത്തെ തുടർന്ന് സ്ഥലം വിടുന്നു.
നാട്ടിൽ
ലോക യാത്രകൾക്കൊടുവിൽ നാല്പതാം വയസ്സിൽ നാട്ടിൽ തിരികെയെത്തിയ സആദിക്ക് വലിയ അംഗീകാരങ്ങളും ബഹുമതികളുമാണ് ലഭിച്ചത്.
അതിനു നന്ദി സൂചകമായിട്ടാണ് നാട്ടു രാജാവായ സാദി ബിജ് സൻജിയുടെ (Saad ibn Zangi) പേർ തൂലികനാമമായി സ്വീകരിച്ച് സഅദി ശിറാസി ആയി അറിയപ്പെടുന്നത്.
ബുസ്താൻ(ഫലോദ്യാനം orchard ) , ഗുലിസ്താൻ (റോസാപൂന്തോട്ടം ) എന്നിവയാണ് സ അദി  കൃതികളിൽ കീർത്തി കേട്ടവ.
സാരോപദേശ കഥകളും, സൂഫി ചിന്തകളും ആപ്തവാക്യങ്ങളും ഹാസ്യ ചിത്രീകരണങ്ങളും ഗദ്യ/പദ്യ  മിശ്രമായി ആണ് സഅദി അവതരിപ്പിക്കുന്നത്.
അവലംബം പുറത്തേക്കുള്ള കണ്ണികൾ Media related to Saadi Shirazi at Wikimedia Commons
സംസ്ഥാനപാത 75 (കേരളം) ഇംഗ്ലീഷ് വിലാസം https://ml.wikipedia.org/wiki/Kerala_SH_75
തൃശ്ശൂർ മുതൽ  കാഞ്ഞാണി വഴി വാടാനപ്പള്ളി വരെയുള്ള 17 കി.
മീറ്റർ പാതയാണു സംസ്ഥാനപാത 75 എന്ന പേരിൽ അറിയപ്പെടുന്നതു.
കടന്നു പോകുന്ന പ്രധാന സ്ഥലങ്ങൾ
തൃശ്ശൂർ കോർപ്പറേഷൻ പരിധിയിൽ നിന്നും ആരംഭിച്ചു വാടാനപ്പള്ളി ദേശീയപാത 17 ൽ ചേരുന്നു.
പടിഞ്ഞാറെ കോട്ട.
അയ്യന്തോൾ .
ഒളരി.
കുന്നത്തങ്ങാടി.
അരിമ്പൂർ .
കാഞ്ഞാണി .
കണ്ടശ്ശാംകടവ് .
കടന്നു പോകുന്ന   കോർ.
/പഞ്ചായത്തുകൾ തൃശ്ശൂർ കോർപ്പറേഷൻ.
(പഴയ അയ്യന്തോൾ  പഞ്ചായത്തു ഉൾപ്പെടെ) അരിമ്പൂർ പഞ്ചായത്ത്.
മണലൂർ പഞ്ചായത്ത്.
വാടാനപ്പള്ളി പഞ്ചായത്ത്.
ഈ വഴിക്കുള്ള പ്രധാന സ്ഥാപങ്ങൾ കളക്ടറാഫീസ്.
എസ്. ഐ. ആശുപത്രി.
മദർ ഹോസ്പ്പിറ്റൽ.
കപ്പൽ പള്ളി ( Ship church ) മറ്റു വിവരങ്ങൾ